آمریکا بیرلشمیش دؤولتلری پرزیدنتی دونالد ترامپ، تورکییه‌نی روسیادان اس-۴۰۰ هاوا ساوونما سیستمی آلدیغی اوچون سوچلامادیغینی دئدی.
آغ ائوده ژورنالیستلرین سواللارینی جاوابلان‌دیران ترامپ، تورکییه‌نین اس-۴۰۰ آلیمینا دایر دانیشدی.
ترامپ، تورکییه‌نین میلیاردلارجا دلارلیق اف-۳۵ ساواش اوچاغی سیفاریش ائتدیگینی وورغولایاراق،
"چتین بیر دوروم. تورکییه‌نی اس-۴۰۰ آلماسی مسئله‌سین‌ده سوچلامیرام، چونکو (اسکی پرزیدنت باراک) اوباما دؤورون‌ده میدانا گلن بیر چوخ دوروم و سورون وار. فلاکت اولان بو مسئله اوباما حاکمیتینه دایانیر. دورومو دیرلندیریریک" دئدی.
اؤته یاندان، ترامپ تورکییه‌یه تطبیق ائدجگی بیلدیریله‌ن "آمریکانین دوشمنلری ایله تحریملر یولویلا موباریزه ائتمه قانونو" (کاتسا) تحریملرینین زامانینا دایر آیرینتی وئرمکدن چکیندی.
